
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 192 (1) 

Άρση της αριθ. 1388/7.9.90 απόφασης του Νομάρχη Φωκίδας «περί 
κήρυξης αναδασωτέας έκτασης εμβαδού 36.954 τ.μ. στη θέση 
«Ανεμοσπηλιά» περιοχής κοινότητας Δεσφίνας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: - 

α. Τις διατάξεις του άρθρ. 44 του Ν. 998/79 «περί προστασίας των 
δασών κλπ.». '.· 

.* 

β. Την αριθ. 1388/7.9.90 απόφασή μας «περί κήρυξης αναδρσω- 
τέας έκτασης εμβαδού 36.954 τ.μ. στη θέση «Ανεμοσπηλιά» περιοχής 
κοινότητας Δεσφίνας. / 

γ. Την αρ. 956/90 απόφαση του Αρείου Πάγου, με την οποία κρί- 
θηκε ότι, η έκταση των 127.000 στρεμμάτων ανήκει στην κυριότητα 
της κοινότητας Δεσφίνας. 

δ. Τηναρ. 3240 π.ε./28.1.91 αναφορά του Δασαρχείου Άμφισσας, 
ε. Τη σχετική υπηρεσιακή εισήγηση, αποφασίζουμε: 

Ι.'Αίρουμε την αριθ. 1388/7.9.90 απόφασή μας «περί κήρυξης 
αναδασωτέας έκτασης εμβαδού 36.954 τ.μ. στη θέση «Ανεμοσπηλιά» 
περιοχής Κοινότητας Δεσφίνας, που δημοσιεύτηκε στο ΦΕΚ 538/ 
11.10.90 τεύχος Δ", δεδομένου ότι, η πιο πάνω έκταση (36.954 τ.μ.) 
που κάηκε βρίσκεται μέσα στην έκταση των 127.000 στρεμμάτων που 
κρίθηκε ότι ανήκει στην κυριότητα της Δεσφίνας με την αριθ. 956/90 
απόφαση του Α.Π. κατά συνέπεια πρόκειται περί κοινοτικής δασικής 
έκτασης και όχι περί Δημόσιας δασικής έκτασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 1 Φεβρουάριου 1991 > 

Ο Νομάρχης 
Δ. ΚΟΝΙΣΤΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οιχ. 220 (2) 

Κήρυξη αναδασωτέας έκτασης έμβαδού 36.954 τ.μ. στη θέση «Ανεμο- 

σπηλιά» περιοχής κοινότητας Δεσφίνας Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις: 

α. Τις δ/ξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. ' 

β. του άρθρου 117 παρ. 3 του Συντάγματος. 

γ. των άρθρων 38 παρ. 1 και 41 παρ. 1 του Ν. 998/79 «περί προ¬ 
στασίας των δασών και των δασικών γενικά εκτάσεων της χώρας». 

2. Τις αριθ. 160417/1180/8.7.80 και 182447/3049/24.9.80 
Δ/γές του Υπουργείου Γεωργίας. 

3. Την αριθ. 3240 π.ε./28.1.91 πρόταση του Δασαρχείου Άμφισ¬ 
σας για την κήρυξη αναδασωτέας της πιο πάνω κοινοτικής δασικής 
έκτασης της οποίας η βλάστηση καταατράφηκε από πυρκαγιά την 
14.7.90. 

4. Την αριθ. 956/90 απόφαση του Αρείου Πάγου με την οποία η πιο 
πάνω έκταση ανήκει στην κυριότητα της Δεσφίνας, αποφασίζουμε: 

1. Κηρύσσουμε αναδασωτέα, με σκοπό τη διατήρηση του χαρακτήρα 
της δασικής έκτασης, ώστε ν’ αποκλεισθεί η διάθεση αυτής για άλλο 
προορισμό και ν’ αναδασωθεί φυσικά η κοινοτική δασική έκταση εμβα- 


δού τριάντα έξι χιλιάδες ενιακόσια πενήντα τέσσερα τετρ. μέτρα 
(36.954 τ.μ.), που βρίσκεται στη θέση «Ανεμοσπηλιά» περιοχής κοινό¬ 
τητας Δεσφίνας του Νομού Φωκίδας, προσδιορίζεται από τα στοιχεία 
των τμημάτων Α’ και Β' και έχει όρια: 

ΤΜΗΜΑ Α’ ΕΜΒΑΔΟΥ 30.464 τ.μ. 

ΑΝΑΤΟΛΙΚΑ: Με δασωθέντες αγρούς που κάηκαν. 

ΔΥΤΙΚΑ: Με κοινοτική δασική έκταση. 

ΒΟΡΕΙΑ: Με κοινοτική δασική έκταση και δασωθέντες αγρούς που 
κάηκαν. 

ΝΟΤΙΑ: Με κοινοτική δασική έκταση. 

ΤΜΗΜΑ Β’ ΕΜΒΑΔΟΥ 6.490 τ.μ. 

ΑΝΑΤΟΛΙΚΑ: Με κοινοτική δασική έκταση. 

ΔΥΤΙΚΑ: Με δασωθέντες αγρούς που κάηκαν. 

ΒΟΡΕΙΑ: Με κοινοτική δασική έκταση. 

ΝΟΤΙΑ: Με κοινοτική δασική έκταση και δασωθέντες αγρούς που 
κάηκαν. 

όπως φαίνεται στο συνημμένο διάγραμμα, που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 4 Φεβρουάριου 1991 

, Ο Νομάρχης 
Δ. ΚΟΝΙΣΤΑΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 


(3) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του εγκεκριμένου, ρυμοτομικού σχεδίου δήμου Αθη¬ 
ναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 880/1979 «περί καθορισμού ανωτάτου ορίου 
συντελεστοΰ δομήσεως κλπ.» (Α' 58) και ειδικότερα το άρθρο 2. 

2. Τις διατάξεις του π.δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «περί ρυθμίσεως θεμάτων 
μεταφοράς αυντελεστού δομήσεως κατά τον ν. 880/1979» (Α’ 154) 
όπως τροποποιήθηκε με το υπ’ αρ. 367/1987 π.δ/γμα (Α' 163). 

4. Τις διατάξεις του ν. 1032/1980 «περί συστάσεως Υπουργείου, 
Χωροταξίας, Οικισμού και Περιβάλλοντος» (Α' 57) και ειδικότερα τα 
άρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (Α' 137) και ειδικότερα το άρθρο 23 παρ. 1. 

6. Την 4723/8.6.1990 πράξη συναίνεσης ενώπιον της συμβολαιο¬ 
γράφου Αθηνών Κωνσταντίνας Αναστασίου Βασιλείου του Στυλιανού 
Παπαπετρόπουλου ως νομίμου εκπροσώπου της ανωνύμου εταιρείας με 
την επωνυμία «Ηλεκτροχημικά Προϊόντα Ελλάς - Γενικό Εμπόριο, 
Ανώνυμη Εταιρεία» αποκλειστικής κυρίας του παρακάτω περιγραφομέ- 
νου ακινήτου. 

7. Την από 9.2.1990 αίτηση του Στυλιανού Παπαπετρόπουλου, νο¬ 
μίμου εκπροσώπου της ως άνω εταιρείας. 

8. Την 70349/10.8.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

9. Την 64/90 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

10. Την κατόπιν αυτοψίας του υπαλλήλου Γεωργίου Δόντα, επιβε¬ 
βαίωση των εμπλεκομένων στον υπολογισμό του μεταφερομένου συντε¬ 


λεστή δόμησης, στοιχείων του ακινήτου που βρίσκεται στην οδό Νάκου 
8 εντός του ρυμοτομικού σχεδίου Αθηναίων, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου) το οποίο έχει χαρακτηρισθεί ως διατηρητέο με την 78067/ 
5721/16.11.89 απόφαση του Υπουργού Περιβάλλοντος, Χωροταξίας 
και Δημοσίων Έργων (Δ' 712) και το οποίο βρίσκεται εντός του ρυμο¬ 
τομικού σχεδίου δήμου Αθηναίων επί της οδού Νάκου 8, του οποίο», 
αποκλειστική κυρία τυγχάνει η παραπάνω συναινούσα στη μεταφορά 
του συντελεστή δόμησης ανώνυμος εταιρεία «Ηλεκτροχημικά Προϊόντα 
Ελλάς - Γενικό Εμπόριο Α.Ε.», όπως το βαρυνόμενο ακίνητο φαίνεται 
με μαύρη διαγράμμιση στο σχετικό πρωτότυπο διάγραμμα σε κλίμακα: 
1:200 που θεωρήθηκε από τον Προϊστάμενο της Δ/νσης Τοπογραφι¬ 
κών Εφαρμογών με την 357/1991 πράιξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 820 τ.μ. 

β. Συντελεστής δόμησης βάσει του οποίου πραγματοποιείται η μετα¬ 
φορά 3,60. 

γ. Ποσοστό κάλυψης: 70% 

δ.’Δομήσιμες επιφάνειες που αντιστοιχούν σ’ αυτό είναι: 820 X 3,60 
= 2952 τ.μ. 

ε. Δομημένη επιφάνεια 497,87 τ.μ. 

στ. Μεταφερόμενες δομήσιμες επιφάνειες: 2454,13 τ.μ. (2952 - 
497,87 = 2454,13) ήτοι 244,40 τ.μ. από ισόγειο και 2209,73 από 
ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα της παραπάνω ιδιοκτήτριας εταιρείας για εμβαδόν 244,40 μ2 
από ισόγειο και 2209,73 μ2 από ορόφους: · 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευστ) και εκτέλεση του παρόντος διατάγματος. 

Αθήνα, 26 Ιανουάριου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

. . Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤ. ΜΑΝΟΣ 

ΑΠΟΦΑΣΕΙΣ 

Αριθ. 9508/90 (4) 

Επέκταση ορίων οικισμού «ΦΙΛΙΠΠΟΙ» Ν. Καβάλας τοπικά, νότια του 
Ο.Τ. 108. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του από 24.4.1985 (ΦΕΚ 181Δ/3.5.1985) «τρό¬ 
πος καθορισμού ορίων οικισμών της χώρας, κατηγορίες αυτών και κα¬ 
θορισμός όρων και περιορισμών δόμησης» όπως τροποποιήθηκαν και 
συμπληρώθηκαν μεταγενέστερα. 

2. Την υπ’ αριθμ. 84863/85/21.2.1986 απόφασή μας με την 
οποία εγκρίθηκαν μεταξύ άλλων και τα όρια των οικισμών «ΦΙΛΙΠ¬ 
ΠΟΙ» και «ΒΡΥΣΟΥΛΑ» της Κοινότητας Φιλίππων. 

3. Την υπ’ αριθμ. 42/5.9.1990 απόφαση του Κοιν. Συμβ. Φιλίπ¬ 
πων. 


4. Την υπ’ αριθ. 19/450/17.12.1990 πράξη του Συμβ. ΧΟΠ Ν. 
Καβάλας, αποφασίζουμε: 

1. Εγκρίνεται η επέκταση των ορίων του οικισμού «ΦΙΛΙΠΠΟΙ» Ν. 
Καβάλας τοπικά νοτίως του Ο.Τ. 108, όπως φαίνεται στο θεωρημένο 
από την Πρ/νη του ΤΠ ΚΑΙ ΠΕ Ν. Καβάλας διάγραμμα σε κλίμακα 
1:1000 που συνοδεύει την απόφαση αυτή. 

2. Κατά τα λοιπά ισχύει η υπ’ αριθμ. 84863/85/1986 απόφασή 
μας- 

Η απόφαση αυτή να δημοσιευθεί στην Εφημερίδα της Κυβέρνησης, 
το δε διάγραμμα ν’ αναρτηθεί επί εικοσαήμερο στο γραφ. 324 του ΤΠ 
ΚΑΙ ΠΕ μετά τη δημοσίευση της παρούσης στο ΦΕΚ. 

Καβάλα, 17 Ιανουάριου 1991 

Ο Νομάρχης 
ΧΡ. ΑΘΑΝΑΣΙΑΔΗΣ , 

Αριθ. 10980 (5) 


Ασυμφωνία σχεδίου πόλης Καβάλας στην οδό Δημοκρίτου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Δ/γμα της 18.10.1925 (ΦΕΚ 322/27.10.1925 Α’) «περί 
τρόπου διορθώσεως ασυμφωνιών υφισταμένων μεταξύ εγκεκριμένου 
σχεδίου και του επί του εδάφους εφαρμοσθέντος τοιούτου». 

2. Την αναθεώρηση του εγκεκριμένου σχεδίου πόλης Καβάλας με 
την 2518/7.3.1989 (ΦΕΚ 163/17.3.1989 τ.Δ’) απόφαση του Νο¬ 
μάρχη Καβάλας. 

3. Την υπ’ αριθμ. 404/1990 γνωμοδότηση του Δημοτικού Συμβου¬ 
λίου Καβάλας. 

4. Την υπ’ αριθμ. 21/239/21.8.1990 γνωμοδότηση του Συμβου¬ 
λίου Χ.Ο.Π.Ν. Καβάλας, αποφασίζουμε: 

1. Διορθώνεται η ασυμφωνία σχεδίου πόλης Καβάλας, στην οδό Δη¬ 
μοκρίτου και όπως φαίνεται στο συνημμένο στην απόφαση διάγραμμα 
το οποίο είναι θεωρημένο από την Προΐσταμένη του Τμ. Π ΚΑΙ Π.Ε. Ν. 
Καβάλας, σε κλίμακα 1:200. 

2. Το διάγραμμα ν’ αναρτηθεί επί εικοσαήμερο στο Γραφείο 326, 
μετά τη δημοσίευση της παρούσης στο Φ.Ε.Κ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 17 Ιανουάριου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


Αριθ. 894/οικ. (6) 

Τροποποίηση του ρυμοτομικού σχεδίου πόλης Καβάλας στην οδό Αμ. 

Ερυθρού Σταυρού. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «Περί σχεδίων πόλεων και κωμών του 
Κράτους» όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 καιτονΑ.Ν. 314/1968, όπως τροπ/κε και 
συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70Α/5.6.1986). Έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες. 

4. Την 2518/7.3.89 (ΦΕΚ 163/17.3.89 τ.Δ’) απόφαση Νομάρχη 
Καβάλας για αναθεώρηση του ρυμοτομικού σχεδίου Καβάλας. 

5. Την υπ’ αριθ. 230/1990 απόφαση του Δημ. Συμβουλίου. 

6. Την υπ’ αριθμ. 5/430/17.12.90 γνωμοδότηση του Συμβ. 
Χ.Ο.Π. Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου πόλης Κα¬ 
βάλας στην οδό Αμερικανικού Ερυθρού Σταυρού, σύμφωνα με την εισή- 
γηση της Υπηρεσίας, όπως φαίνεται στο συνημμένο στην απόφαση διά¬ 
γραμμα κλ. 1:200 που θεωρήθηκε από την Προΐσταμένη του ΤΠ ΚΑΙ 
ΠΕ Καβάλας. 

2. Το διάγραμμα μετά την δημοσίευση της απόφασης να αναρτηθεί 
για είκοσι ημέρες στο γραφ. 324 του ΤΠ ΚΑΙ ΠΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 25 Ιανουάριου 1991 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


